Diari Oficial de la Generalitat Valenciana


Sumari del DOGV 5097, del 21-09-2005 (2005/10260)

RESOLUCIÓ de 29 de juliol de 2005, del director general d'Energia, per la qual s'atorga l'autorització administrativa a Energías Renovables Mediterráneas, SA (Renomar), per a la construcció de la línia elèctrica aèria a 132 kV, simple circuit, entre la subestació ST Refoyas i el suport número 47 de la línia ST Torre Miró . ST Morella, al terme municipal de Forcall, província de Castelló, s'aprova el projecte d'execució i es declara en concret la seua utilitat pública. (ATLINE/2004/238/12).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5097

Data del DOGV
:   21-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/10870


Data del document
:   29-07-2005

Organisme emissor
:   Conselleria d'Infraestructures i Transport

Tipus de document
:   Resolució

Correcció d'errades

 Descriptors 

:   * Forcall
    * empresa privada
    * subministrament d'energia elèctrica

RESOLUCIÓ de 29 de juliol de 2005, del director general d'Energia, per la qual s'atorga l'autorització administrativa a Energías Renovables Mediterráneas, SA (Renomar), per a la construcció de la línia elèctrica aèria a 132 kV, simple circuit, entre la subestació ST Refoyas i el suport número 47 de la línia ST Torre Miró - ST Morella, al terme municipal de Forcall, província de Castelló, s'aprova el projecte d'execució i es declara en concret la seua utilitat pública. (ATLINE/2004/238/12). [2005/F10192]
  
Vist l'expedient amb referència ATLINE/2004/238/12 incoat pel Servici Territorial d'Energia de Castelló, a instància d'Energías Renovables Mediterráneas, SA (Renomar), amb domicili al carrer del Doctor Romagosa, número 1, de València, relatiu a la sol·licitud de data 18 de novembre de 2004 sobre l'autorització administrativa, l'aprovació del projecte i la declaració d'utilitat pública, per a la construcció d'una nova línia elèctrica aèria a 132 kV, simple circuit, entre la subestació transformadora ST Refoyas i el suport número 47 de la línia ST Torre Miró - ST Morella al terme municipal de Forcall, província de Castelló, a la qual s'acompanya projecte d'execució firmat per l'enginyer industrial Gaizka Uliarte Ranea i visat per la demarcació d'Alacant del Col·legi Oficial d'Enginyers Superiors Industrials de la Comunitat Valenciana amb data 22 d'octubre de 2004.
  
Vist que en el període d'informació pública a què va ser sotmés l'expedient referit per mitjà d'anuncis en el Butlletí Oficial de la Província de Castelló, número 22, de data 19 de febrer de 2005, en el Diari Oficial de la Generalitat Valenciana, número 4.953, de data 24 de febrer de 2005, en el diari de premsa Levante El Mercantil Valenciano, de data 14 de febrer de 2005, i per mitjà d'exposició pública en el tauler d'edictes de l'Ajuntament de Forcall, únic terme municipal afectat, no s'han presentat al·legacions a la mencionada sol·licitud en el termini establit reglamentàriament.
  
Vist que de conformitat amb el que establix la Llei 54/1997, de 27 de novembre, del Sector Elèctric, i l'article 131 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a l'Ajuntament de Forcall, únic terme municipal afectat pel projecte, separata de la part d'este als efectes d'establir el condicionat tècnic procedent.
  
En contestació al dit escrit, l'Ajuntament de Forcall manifesta a través d'informe del tècnic municipal, en síntesi, que les obres del projecte es troben en sòl classificat com a no urbanitzable i haurà de tramitar-se la preceptiva autorització prèvia; que el seu traçat és visible des de la població i no s'ha tingut en compte l'efecte additiu visual; i que l'àrea de servitud pot afectar instal·lacions agropecuàries en ús, com són Torre Selló i Mas de Llorens.
  
Vist que de conformitat amb el que s'ha establit per l'esmentat article 131 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre així mateix separata del projecte tècnic de la línia elèctrica projectada a les distintes administracions, organismes o empreses de servici públic o de servicis d'interés general afectades que es relacionen a continuació:
  
- Electra del Maestrazgo, SA.
  
- Conselleria de Territori i Habitatge, Servici Territorial de Castelló.
  
A fi que emeteren, si procedia, el condicionat tècnic procedent, que traslladat al sol·licitant tots estos van ser acceptats, i van resultar tots els pronunciaments favorables per part d'estos organismes.
  
Vist que remés al sol·licitant el condicionat presentat per l'Ajuntament de Forcall, perquè preste la seua conformitat o formule les objeccions que estimara procedents, l'empresa promotora va manifestar, en síntesi, el sotmetiment del projecte als condicionants marcats pel Reglament de Línies Elèctriques Aèries d'Alta Tensió en relació amb les possibles afeccions a granges agropecuàries, i a la declaració d'impacte ambiental de data 11 d'agost de 2004, i sol·licita que es continue amb la tramitació de l'expedient.
  
Vist que remesa a l'Ajuntament de Forcall la contestació del sol·licitant, amb vista a que mostren la seua conformitat o objeccions a la dita contestació, no s'ha presentat cap pronunciament, i s'entén la seua conformitat amb la contestació al condicionat efectuada pel peticionari.
  
Vist que s'ha remés a l'ajuntament afectat pel traçat de la línia elèctrica, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, ofici en què se sol·licitava informe sobre l'adaptació del projecte remés al planejament urbanístic d'aplicació, i l'Ajuntament de Forcall ha presentat el dit informe, en el qual, en síntesi manifesta:
  
Que les obres del projecte es troben en sòl classificat com a no urbanitzable i haurà de tramitar-se la preceptiva autorització prèvia; que el seu traçat és visible des de la població i no s'ha tingut en compte l'efecte additiu visual; i que l'àrea de servitud pot afectar instal·lacions agropecuàries en ús, com són Torre Selló i Mas de Llorens.
  
Vist que per la Resolució, de la Direcció General d'Energia, de la Conselleria d'Infraestructures i Transport, de 31 de març de 2005, es va atorgar l'autorització administrativa a Renomar per a la instal·lació del parc eòlic denominat Refoyas, que inclou la subestació transformadora ST Refoyas.
  
Vist que este parc eòlic forma part la zona 2 del Pla Eòlic de la Comunitat Valenciana aprovat per Acord de 26 de juliol de 2001 del Govern Valencià.
  
Vist que per Resolució de la Direcció General d'Energia, de la Conselleria d'Infraestructures i Transport, de 20 de juliol de 2005, es va atorgar l'autorització administrativa a Renomar per a la instal·lació de la línia elèctrica a 132 kV entre la ST Torre Miró i la ST Morella.
  
Vist que la dita línia elèctrica forma part de les instal·lacions d'evacuació d'energia elèctrica produïda en els parcs eòlics de les zones 1 i 2 del Pla Eòlic de la Comunitat Valenciana.
  
Vist que, mitjançant una Resolució d'11 d'agost de 2004, el director general de Gestió del Medi Natural, de la Conselleria de Territori i Habitatge, formula declaració d'impacte ambiental, en avant DIA, i estima acceptable des del punt de vista ambiental el projecte d'instal·lacions eòliques de la zona 2, del Pla Eòlic de la Comunitat Valenciana, inclòs el sistema d'evacuació elèctrica, amb els condicionants que s'arrepleguen en l'apartat segon de la part dispositiva de la mencionada declaració d'impacte ambiental.
  
Vist que la finalitat que es perseguix amb la construcció d'esta instal·lació és evacuar l'energia produïda en els parcs eòlics de les zones 2 del Pla Eòlic de la Comunitat Valenciana i reforçar el sistema elèctric.
  
Vist que el projecte presenta un traçat plenament concretat, té entre la seua documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.
  
Vist que el Servici Territorial d'Energia de Castelló, encarregat de la instrucció de l'expedient ha informat favorablement amb data 14 de gener de 2005.
  
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar estes adequadament.
  
Atés que d'acord amb el que establix l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
  
Atés que esta Direcció General d'Energia és competent per a resoldre la present resolució d'acord amb l'article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia, resol:
  
Primer
  
Atorgar a Energías Renovables Mediterráneas, SA (Renomar), l'autorització administrativa per a la construcció de la línia elèctrica aèria a 132 kV, simple circuit, entre la subestació transformadora ST Refoyas i el suport número 47 de la línia ST Torre Miró - ST Morella, al terme municipal de Forcall, província de Castelló i, les característiques principals del qual són les següents:
  
- Tensió nominal: 132 kV (1a categoria).
  
?Tipologia constructiva: aèria.
  
- Freqüència: 50 Hz.
  
?Potència màxima que s'ha de transportar: 96 MVA.
  
- Nombre de circuits: un.
  
- Conductors: alumini-acer tipus (Al-Ac), tipus LA-180, de 181,6 mm² de secció total.
  
- Cables de terra: un, tipus OPGW-14-24, d'acer galvanitzat amb fibra òptica en el nucli de 104 mm² de secció.
  
- Aïllament: constituït per una cadena de 10 aïlladors de vidre, tant en les cadenes de suspensió com d'amarrament, tipus U100BS.
  
- Suports: metàl·lics de perfils angulars de costats iguals galvanitzats en calent, d'acer S275JR i S355J2G3, organitzats en forma de gelosia.
  
- Preses de terra: sistema mixt de piquetes i anell. Dos muntants oposats quedaran units a terra per mitjà d'elèctrodes constituïts per barres d'acer amb capa de coure, de 19 mm de diàmetre i 2,00 metres de longitud, connectats als muntants per mitjà de cable de Cu de 50 mm² de secció. Els altres dos muntants quedaran posats a terra per mitjà d'un anell format per armadura de coure soterrada a una profunditat mínima de 0,5 m.
  
- Nombre de suports tram: 12.
  
- Longitud total de la línia: 3.529 m.
  
- Pressupost total: 310.293,28 euros.
  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Segon
  
Aprovar el projecte d'execució firmat per l'enginyer industrial Gaizka Uliarte Ranea i visat per la demarcació d'Alacant del Col·legi d'Enginyers Superiors Industrials de la Comunitat Valenciana amb data 22 d'octubre de 2004, amb les condicions següents:
  
1. Les obres hauran de realitzar-se d'acord amb el projecte presentat.
  
2. El termini d'execució de l'obra serà de nou mesos des de la notificació de la present resolució. Amb anterioritat a la finalització del dit termini Renomar podrà sol·licitar l'ampliació per mitjà de sol·licitud motivada davant d'esta direcció general.
  
3. El titular donarà compte de l'acabament de les obres al Servici Territorial d'Energia de Castelló, als efectes de reconeixement definitiu i extensió de l'acta de posada en servici.
  
4. Renomar haurà d'observar els preceptes, mesures i condicions que s'establisquen en la legislació aplicable a esta infraestructura.
  
A més, s'hauran de complir els condicionants mediambientals descrits en la declaració d'impacte ambiental d'11 d'agost de 2004, del director general del Gestió del Medi Natural, de la Conselleria de Territori i Habitatge.
  
Tercer
  
Declarar, en concret, la utilitat pública de la línia elèctrica autoritzada en el punt primer de la part dispositiva de la present resolució, cosa que porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
Quart